Colleen Ballinger

Si Colleen Mae Ballinger (isinilang noong 12 Nobyembre 1986) ay isang YouTuber, komedyante, mang-aawit at manunulat na galing sa Amerika. Nakilala rin siya bilang kanyang karakter sa internet na ito'y tinatawag na "Miranda Sings", nagsimulang magbahagi ng mga bidyo ng karakter na iyon sa pamamagitan ng YouTube. Ipinakita niya ang kanyang nakakatawang karakter sa paglilibot sa iba't ibang lugar, at gumawa siya ng sariling palabas na pinamagatang Haters Back Off (2016) ipinamahagi ng Netflix nabase sa kanyang karakter.

 Maagang Buhay 
Si Colleen ay ipinanganak at lumaki sa Santa Barbara, California, ang kanyang ama na si Tim Ballinger, isang sales manager at ang kanyang ina na si Gwen, isang maybahay. Nag-aral lamang siya sa bahay noong ika-6 na baitang sa kanyang Middle School, at nag-aral sa San Marcos High School at nagtapos noong 2008 sa Azusa Pacific University, na mahusay siya sa Vocal performance. Mayroon siyang dalawang nakatatandang kapatid na sina Christopher at Trent, at isang nakababatang kapatid na babae na si Rachel.

 Karera 
Nagtrabaho si Ballinger para sa Disneyland sa loob ng tatlong taon sa California at nagbigay ng mga araling panmusika para sa mga bata. Siya ay isang gumáganáp sa mga partido, at ginampanan niya ang karakter na "Kelsi Nielsen" para sa Claremont's High School Musical noong 2009.

May bahagi si Ballinger bilang isang nars sa Dr. Fabulous noong 2012.
Nagbigay siya ng isang talumpati sa Teatro-Kabataan kung paano gamitin ang social media para pagbutihin ang iyong sarili bilang isang gumáganáp.

Ginawa niya ang kanyang unang Broadway sa isang musikal na ito'y tinatawag na "Waitress". Halos dalawang buwan niya itong ginagawa.

Ginampanan ni Ballinger ang kanyang bahagi na tinawag na "Candy" sa isang animasyong palabas na Centaurworld ng Netflix noong Hulyo 2021.

 Sariling Buhay 
Noong nanirahan siya sa Los Angeles, nakipagtulungan si Ballinger sa iba pang mga kapwa YouTuber para gumawa ng mga bidyo o vlog. Noong lumipat siya sa Lungsod ng Bagong York, hindi na siya madalas na nakakagawa ng mga bidyo. Ngunit bumalik siya sa Los Angeles noong 2012. Nagpakasal si Ballinger at ang kanyang kasintahang na si Joshua Evans (isang YouTuber rin) noong 2015. Naghiwalay sila noong 2016.

Doon siya nagkaroon ng bagong tahanan sa Encino, California at nakilala niya si Erik Stocklin, isang aktor. Siya ang pinili ni Ballinger bilang isang  Love Interest ni Miranda sa Haters Back Off!. Nagsimula silang mag-date noong taong iyon at ikinasal sila noong 2018. Ang kanilang unang lalaking anak na si Flynn Timothy Stocklin, ay isinilang noong 10 Disyembre 2018. Noong 6 Nobyembre 2021, ang mag-asawa ay may kambal, babae at lalaki sila ay sina Maisy Joanne at Wesley Koy Stocklin.

 Pagkakawanggawa 
Si Ballinger ay nakalikom ng pera para sa mga batang may sakit/kanser mula noong 2015, at noong taong iyon, ibinigay niya ang pera sa mga ina na may mga anak na may kanser.

 Mga sanggunian 

Kategorya:Ipinanganak noong 1986
Kategorya:Mga Amerikano
Kategorya:Mga mang-aawit
Kategorya:Mga YouTuber